AaB Ishockey leder efter en ny målmand til næste sæson. Nu bekræfter AaB Ishockey, at de er interesserede i den danske landsholdsmålmand, Peter Hirsch

AaB's sportsdirektør Ole Nielsen bekræfter over for Nordjyske, at nordjyderne gerne vil have Peter Hirsch til klubben. Den danske landsholdsmålmand er færdig i Leksand, efter klubben gik glip af oprykningen til Elitserien. I stedet kan Hirsch måske søge nye veje i dansk ishockey, hvor DM-sølvvinderne fra AaB gerne ser danskeren afløse Brian Greer. Ifølge Nordjyske fortæller Ole Nielsen også, at han forventer mellem 7 og 10 nye spillere til den nye sæson.